Fossheim Bygg AS

Org.nr. 989740849

**(**įmonės pavadinimas, kodas)

## Patvirtinta Fossheim Bygg AS Direktoriaus

**Darbo su elektriniais įrankiais, turinčiais judančias dalis, saugos instrukcija**

# 1. BENDROJI DALIS

* 1. Elektriniais įrankiais gali dirbti asmuo, ne jaunesnis kaip 18 metų, susipažinęs su naudojamų įrankių eksploatacijos taisyklėmis, pasitikrinęs sveikatą bei susipažinęs su šių įrankių darbo saugos instrukcija.
  2. Darbuotojui draudžiama ateiti į darbą neblaiviam, darbo metu vartoti alkoholinius gėrimus, narkotines bei toksines medžiagas.
  3. Naudotis tik tvarkingais kištukiniais lizdais, kištukais, jungikliais bei kita elektros instaliacijos įranga. Pastebėjus įrenginių ar instrumentų gedimą, esant netvarkingoms asmeninėms apsaugos priemonėms, darbus nutraukti ir nedelsiant pranešti tiesioginiam vadovui.
  4. Darbo vieta turi būti švari. Netvarkinga ir įvairiais nereikalingais daiktais užstatyta darbo vieta gali sukelti nelaimingus atsitikimus.
  5. Darbo vietos aplinka turi būti tinkamai įvertinta. Nepritaikyti elektriniai įrankiai negali būti naudojami lietuje, didelės drėgmės ar rūko sąlygomis. Darbo vieta turi būti tinkamai apšviesta (250 - 300 Lux). Elektros įrankiai negali būti naudojami vietose, kur yra didelė sukelti gaisrą ar sprogimą, pvz. šalia degių skysčių ar dujų.
  6. Saugokitės elektros iškrovos. Darbo metu nesilieskite su įžemintais objektais (pvz. vamzdžisi, radiatoriais).
  7. Neleiskite pašaliniams asmenims būti jūsų darbo vietoje, naudotis elektriniais darbo įrankiais, nes tai gali sąlygoti nelaimingus atsitikimus.
  8. Saugokite įrankius tinkamoje vietoje. Nenaudojami elektros įrankiai turi būti saugomi sausoje saugioje vietoje toliau nuo tos vietos, kurioje vyksta aktyvūs statybos darbai.
  9. Naudokite tinkamą įrankį numatytam darbui atlikti. Įrankio paskirtis ir tinkamas naudojamas yra aprašyti įrankio vartotojo instrukcijoje. Nenaudokite mažos galios įrankių darbams, kurie turėtų būti atliekami specialia elektros įranga. Pvz. nenaudokite mažos galios diskinio pjūklo pjauti rąstams ir stambioms medžio konstrukcijoms. ĮSPĖJIMAS! Elektros įrankių naudojimas su kitais, nei gamintojo numatytais priedais arba jo naudojimas ne pagal instrukcijoje numatytą paskirtį gali sukelti pavojų dirbančiams asmeniui ir sąlygoti sužalojimus.
  10. Patiktinkite elektos įrankius prieš naudojimą. Prieš naudojimą, atidžiai patikrinkite elektos įrankį ir jo maitinimo laidą, kad įsitikintumėte, jog įrankis veiks tinkamai. Patikrinkite, ar yra tinkamai pritvirtintos elektos įrankio apsaugos ir apsaugos priemonės, numatytos gamintojo. Patikrinkite, ar įrankio judančios dalys funkcionuoja tinkamai ir nėra pažeistos, yra tinkamai sumontuotos. Ar nėra kitų veiksnių, kurie galėtų sąlygoti netinkamą įrankio veikimą. Pažeistos elektros įrankio apsaugos ir kitos dalys turėtų būti sutaisytos arba pakeistos gamintojo autorizuotame servise, nebent vartotojo instrukcija numato kitas galimybes. Nenaudokite įrankio jeigu neveikia jo įjungimo ir išjungimo jungiklis.
  11. Vilkėkite tinkamą darbo aprangą. Nenaudokite laisvai kabančių drabužių ir papuošalų, nes jie gali būtį įtraukti į veikiantį elektros įrankį. Visuomet naudokite apsauginius akinius, apsauginį šalmą ir apsaugines ausines. Įvertinkite kitų apsaugos priemonių poreikį atsižvelgdami į situaciją.
  12. Tinkamai prižiūrėkite elektrinius įrankius. Prižiūrėkite, kad pjovimui skirti elektros įrankiai būtų aštrūs ir išvalyti, tai užtikrins tinkamą įrankių veikimą ir jūsų saugumą darbo metu. Laikykitės vartojimo instrukcijos nurodymų, laiku keiskite susidėvėjusias įrankio dalis bei atlikite tepimo ir priežiūros darbus, prireikus kreipkitės į autorizuotą servisą. Prižiūrėkite, kad rankenos ir jungikliai būtų švarūs ir sausi, netepaluoti.
  13. Visuomet išjunkite elektos įrankį iš elektros tinklo kai jis nėra naudojamas, yra keičiamos įrankio dalys, tokios kaip pjūklo ašmenys ar kitos detalės. Prieš įjungdami įrankį į elektos lizdą įsitikinkite, kad paleidimo mygtukas yra išjungimo pozicijoje. Visuomet įsitikinkite, kad elektros prietaiso reguliavimo įrankiai ir veržliarakčiai yra pašalinti prieš pradėdami darbą.
  14. Atsitikus nelaimingam atsitikimui ir susižeidus darbo metu bei prireikus medicininės pagalbos skambinkite telefonu 113 ir informuokite savo tiesioginį vadovą.

# DARBAS SU ELEKRINIAIS DISKINIAIS PJŪKLAIS IR PANAŠAUS TIPO ĮRANKIAIS

* 1. Nenaudokite pjūklo arba kito įrankio pjovimo disko, kuris yra pažeistas arba deformuotas. Naudokite til elektros įrankio vartotojo instrukcijoje numatytus pjovimo ašmenis.
  2. Visuomet naudokite gamintojo numatytas diskinio pjūklo ar panašaus įrankio apsaugos priemones. Nefiksuokite pjūklo apsaugos atidengtų ašmenų pozicijoje. Įsitikinkite, kad pjūklo ar panašaus įrankio apsauga funkcionuoja tinkamai ir nestringa dėl susikaupusių nešvarumų.
  3. Pasirinkite elektrinio pjūklo ar kito įrankio pjovimo diską priklausomai nuo medžiagos, kuri bus pjaunama.
  4. Baigdami pjauti ruošinį staliniu diskiniu pjūklu naudokite pritaikytą medžio tašą ar pagalį galutiniam ruošinio nupjovimui. Minėtas tašas / pagalys turi būti nuolatos saugomas kartu su pjūklu.
  5. NIEKADA nepjaukite medžiagos arba tam tikro dydžio medžiagos gabalų, kurie gali išsprūsti arba sukelti stiprią atatranką. Visuomet užtikrinkite, kad pjaunama medžiaga yra laikoma tvirtai ir kontroliuojama viso proceso metu.
  6. Elektros įrankiui nustojus tinkamai funkcionuoti arba sugedus darbo metu, nedelsiant išjunkite įrankį ir ištraukite kyštuką iš elektros tinklos. Praneškite apie sugedusį elektros įrankį kitiems darbuotojams ir jį pažymėkite, kad kiti darbuotojai įrankio nebenaudotų.
  7. Visuomet naudokite apsaugines pirštines darbui su ašmenimis arba kitomis aštriomis medžiagomis. Pjūklo ašmenys turėtų būti laikomi apsauginiuose dėkluose jų nenaudojant darbo metu.
  8. Transportavimo metu įsitikinkite, kad viršutinė pjūklo disko dalis yra uždengta apsaugos. Taip pat naudokite apsaugas transportuodami kitus panašius įrankius su aštriais ašmenimis.

# DARBAS SU ELEKTRINIAIS GRĘŽIMO ĮRANKIAIS

* 1. Prieš pradedant darbą reikia įsitikinti, kad įrankis nėra pažeistas ir įjungimo/išjungimo mygtukai veikia tinkamai.
  2. Draudžiama gręžti gilias angas konstrukcijose ir detalėse iš karto, neišimant grąžto ir neišvalius drožlių ir dulkių iš angos.
  3. Negalima gręžiant laikyti detales rankomis arba silpnai įtvirtintas detales prilaikyti rankomis. Gręžiama medžiaga turi būti patikimai įtvirtinta.
  4. Negalima dirbti su buku, nusidėvėjusiu grąžtu arba gražtu, turinčiu defektų. Toks grąžtas turi būti nedelsiant pakeistas.
  5. Negalima šalinti drožlių pučiant burna valant rankomis. Tam yra naudojami vakuminiais siurbliai arba valymo šepečiai.

# DARBAS SU ELEKTRINIU OBLIUMI

* 1. Prieš pradedant darbą reikia įsitikinti, kad įrankis nėra pažeistas ir įjungimo/išjungimo mygtukai veikia tinkamai.
  2. Draudžiama dirbti su nuskilusiais ir blogai įtvirtintais peiliais. Pažeisti peiliai turi būti pakeisti vadovaujantis instrukcija.
  3. Negalima palikti įjunto rankinio obliaus ant žemės ar kito darbinio paviršiaus.
  4. Draudžiama valyti rankomis, pūsti burna susikaupusias drožles, dulkes. Tam naudokite pritaikytus valymo įrankius. Neatlikiti valymo darbų kai oblius yra pajungtas prie maitinimo šaltinio.
  5. Naudokite gamintojo numatytas apsaugas darbo ir įrankio transportavimo metu.